Kalmar Ulm

Kalmar Ulm (ristinimega Meletios UlmErki Varma. "Preester Meletios Ulm taasloob Siimeoni kirikut". Eesti Päevaleht, 16. aprill 2003 vaadatud 03.10.2013; sündinud 8. septembril 1969 Tallinnas) on eesti ajaloolane ja endine õigeusu vaimulik. Oli 2013–2017 Tallinna Linnamuuseumi direktor.

Ulm omandas teoloogiaalase bakalaureuse- ja magistrikraadi Ateena Riiklikus Ülikoolis ja kaitses 2006. aastal Kreekas Thessaloníki Aristotelese Ülikoolis doktoritööd teoloogias. Tema väitekirja teemaks oli "Eesti õigeusu kirik minevikus ja olevikus ning selle suhe oikumeenilise patriarhaadiga".Eestiõigeusu kirik minevikus ja olevikus ning selle suhe Oikumeenilise ... - Meletios Kalmar Ulm - Google Books vaadatud 05.10.2013 Tema töö on kirjutatud uuskreeka keeles.

Tegevus vaimulikuna
Ulm pühitseti 10. aprillil 1994 diakoniks Konstantinoopoli Püha Georgi peakirikus Derkoni metropoliidi Konstantinose poolt. Ta sai ristinime "Meletios" Konstantinoopoli patriarhi Meletios IV järgi. Ta pühitseti 20. aprillil 1996 preestriks Ateena Gervasiuse kirikus Deanliai piiskopi Damaskinose poolt.

Ta oli kogudust hooldav preester Põltsamaa Püha Vaimu koguduses (aastatel 1999–2004) ja Tallinna Püha Siimeoni ja naisprohvet Hanna piiskoplikus koguduses, mille taasmoodustamises ta osales. Erki Varma. "Preester Meletios Ulm taasloob Siimeoni kirikut". Eesti Päevaleht, 16. aprill 2003

Ulm on olnud Tallinna ja kogu Eesti metropoliit Stefanuse sekretär.

Alates 2005. aastast pole enam preestrina tegev. Ulm Meletios (Kalmar) Eesti Apostlik-Õigeusu Kiriku vaimulike andmebaas (vaadatud 06.05.2016)

Töökäik
2007. aastast alates töötas Ulm Tallinna Linnamuuseumis teadurina ja alates 2008. aastast muuseumi arendusjuhina.Tallinna linnamuuseumi direktoriks saab Kalmar Ulm - Kultuur ja melu - Tallinn City. vaadatud 03.10.2013 1. maist 2013 kuni 2017. septembrini töötas Kalmar Ulm Tallinna Linnamuuseumi direktorina.Linnamuuseum - Tallinna Linnamuuseum vaadatud 03.10.2013 Sellele ametikohale valis konkursikomisjon ta ühehäälselt.Tallinna linnamuuseumi direktoriks saab Kalmar Ulm | ERR Uudised vaadatud 03.10.2013 Muuseumi direktorina korraldas Ulm Tallinna bastionikäikude renoveerimist ja Neitsitorni taasavamist. 2017. aasta septembrist töötab Tallinna Linnamuuseumis vanemteaduri ametikohal.

Poliitiline tegevus
Ulm on 6. septembrist 2013 Keskerakonna liige. 2013. aasta kohaliku omavalitsuse volikogude valimistel kandideeris ta Tallinna volikokku Keskerakonna nimekirjas, sai 19 häält ega osutunud valituks.http://kov2013.vvk.ee/district_0784_2.html

Isiklikku
Kalmar Ulm on abielus, tal on tütar ja poeg.Erki Varma. "Preester Meletios Ulm taasloob Siimeoni kirikut". Eesti Päevaleht, 16. aprill 2003

Viited

Välislingid
http://www.eoc.ee/vaimulik/ulm-melitios/

Kategooria:Eesti ajaloolased
Kategooria:Eesti muuseumitöötajad
Kategooria:Eesti õigeusu vaimulikud
Kategooria:Sündinud 1969